open-index/open-wikipedia-markdown huggingface dataset:
Μάρνι

[μικρογραφία|260x260εσ|[Σον Κόνερι και Τίπι Χέντρεν σε σκηνή της ταινίας]]
Το ** Μάρνι** (Marnie) είναι  τίτλος κινηματογραφικής ταινίας του Άλφρεντ Χίτσκοκ παραγωγής του 1964.

## Περίληψη
Η κεντρική ηρωίδα της ταινίας, η Μάρνι, είναι μια κλεπτομανής που λιποθυμά όταν βλέπει κόκκινο χρώμα. Ένας πλούσιος επιχειρηματίας γοητευμένος μαζί της την προσλαμβάνει στην επιχείρησή του, γνωρίζοντας τη νεύρωσή της. Τη συλλαμβάνει επ΄ αυτοφόρω και την πιέζει να τον παντρευτεί. Η γυναίκα του αποδεικνύεται ψυχρή. Ψάχνοντας το παρελθόν της ανακαλύπτει πως όταν ήταν παιδί σκότωσε έναν πελάτη της ιερόδουλης μητέρας της. Η αποκάλυψη αυτή θα είναι ο καταλύτης εκείνος για να απελευθερωθεί από τις ενοχές της.

## Παρατηρήσεις
Η ταινία βασίζεται στο ομότιτλο βιβλίο του Ουίνστον Γκρέιαμ. Κυριαρχούν τα γκρο-πλάνα, οι λήψεις με πλάγια κάμερα. Η ψυχανάλυση στην ταινία αυτή, είναι ένα ακόμα επαναλαμβανόμενο χιτσκοκικό μοτίβο. Η *Μάρνι* είναι το θηλυκό αντίστοιχο του Νόρμαν Μπέητς, με τη διαφορά πως εδώ, μέσα από μια στοιχειώδη ψυχαναλυτική θεραπεία, απελευθερώνεται από «τα σεξουαλικά φαντάσματά της (και αφομοιώνεται) μέσα στο κοινωνικό είναι». Φετιχιστής είναι και ο Μαρκ Ράτλαντ (Σον Κόνερι), ο οποίος διεγείρεται από την ιδέα να κάνει έρωτα με μια κλέφτρα. Παράλληλα η ταινία διαβάζεται και ως ένα παραμύθι: ο πρίγκιπας και η ζητιάνα που τον βρίσκουμε και στην παλιότερη ταινία του, *[[Ρεβέκκα (ταινία, 1940)|Ρεβέκκα]]*

## Παραπομπές


## Πηγές
*Pierre Lherminier, Χίτσκοκ, μτφρ.Γιώργος Σπανός,εκδ. Πλέθρον, Αθήνα, 1985, σελ.133-135
*Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985,σελ.124-127 
*Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον, Αθήνα, 1986, σελ.239 κ.εξ
## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1960
Κατηγορία:Ταινίες του 1964
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Αμερικανικές ταινίες μυστηρίου
Κατηγορία:Ταινίες βασισμένες σε βρετανικά μυθιστορήματα
Κατηγορία:Αμερικανικές αστυνομικές θρίλερ ταινίες
Κατηγορία:Ταινίες με μουσική σύνθεση Μπέρναρντ Χέρμαν
Κατηγορία:Βιασμός σε ταινίες
Κατηγορία:Ταινίες γυρισμένες στο Ατλάντικ Σίτι, Νιου Τζέρσεϊ
Κατηγορία:Αμερικανικές ψυχολογικές θρίλερ ταινίες
Κατηγορία:Ταινίες τοποθετημένες στο Νιου Τζέρσεϊ
Βόλιν

Το **Βόλιν** (πολ.: *Wolin*, γερμ.: *Wollin*) είναι νησί της Πολωνίας με έκταση 265 τ.χλμ.. Βρίσκεται στην Βαλτική Θάλασσα, κοντά στις ακτές της Πομερανίας και ανήκει διοικητικά στη περιφέρεια του Βοϊβοδάτου Δυτικής Πομερανίας. Το νησί έχει περίπου 30.000 κατοίκους. Πρωτεύουσα του νησιού και μεγαλύτερη πόλη είναι το Βόλιν με πληθυσμό 4.878 κατοίκους (2006).

Κατηγορία:Νησιά της Πολωνίας
κατηγορία:Βαλτική Θάλασσα
Μεν

Το **Μεν** (δανικά: *Møn*) είναι το δέκατο μεγαλύτερο νησί της Δανίας. Έχει έκταση 218 χλμ² και πληθυσμό 9.909 κατοίκους (2010). Πρωτεύουσα και μεγαλύτερη πόλη του Μεν είναι το Στέγκε με 3.835 κατοίκους (2012). Το Μεν ανήκει διοικητικά στην περιοχή Σέλαιν. 

Κατηγορία:Νησιά της Δανίας
Εκλογές της Γερουσίας των Ηνωμένων Πολιτειών 1976

Η **εκλογή της Γερουσίας των Ηνωμένων Πολιτειών 1976** ήταν μια εκλογή για τη Γερουσία των Ηνωμένων Πολιτειών η οποία συνέπεσε με την εκλογή του Δημοκρατικού Τζίμμυ Κάρτερ στην προεδρεία καθώς και με την Γιορτή της Διεκατονταετηρίδας των Ηνωμένων Πολιτειών. Περίπου οι μισές έδρες που κρίνονταν στην εκλογή άλλαξαν κόμματα, αλλά η οριακή νίκη του Κάρτερ δεν επέφερε πλούσια κέρδη για τους Δημοκρατικούς, και η ισορροπία δύναμης του σώματος παρέμενε ίδια.

## Κέρδη και απώλειες

Οι Δημοκρατικοί κέρδισαν ανοκτές έδρες στην Αριζόνα, τη Χαβάη, τη Νεμπράσκα, και νίκησαν τους εν ενεργεία γερουσιαστές Τζον Γκλεν Μπηλ του Μέριλαντ, τον Τζέιμς Λ. Μπάκλεϋ του Συντηρητικού Κόμματος της Νέας Υόρκης, τον Ρόμπερτ Ταφτ τον νεότερο του Οχάιο, και τον Μπιλ Μπροκ του Τενεσσί.

Οι Ρεπουμπλικανοί κέρδισαν ανοικτές έδρες στο Μιζούρι και το Ρόουντ Άιλαντ, και νίκησαν πέντε κατόχους: τον Τζον Β. Τούννεϋ της Καλιφόρνια, τον Βανς Χάρτκε της Ιντιάνα, τον Τζόζεφ Μοντόγια του Νέου Μεξικό, τον Φρανκ Μος της Γιούτα, και τον Γκέιλ ΜακΓκι του Ουαϊόμινγκ.

## Σύνοψη αποτελεσμάτων

## Μεταβολή στη σύνθεση της Γερουσίας
 

## Πλήρης κατάλογος αναμετρήσεων
Ένα **παχύ όνομα πολιτείας** συνδέει σε ένα άρθρο σχετικά με την εκλογή στην πολιτεία.

## Δείτε επίσης
*Προεδρική εκλογή των Ηνωμένων Πολιτειών 1976
*Εκλογές της Βουλής των Αντιπροσώπων των Ηνωμένων Πολιτειών 1976
*Εκλογές της Γερουσίας των Ηνωμένων Πολιτειών 1978

1976
ΗΠΑ
Βασίλης Χαραλαμπόπουλος (ηθοποιός)

Ο **Βασίλης Χαραλαμπόπουλος** (Αθήνα, 28 Σεπτεμβρίου 1970) είναι Έλληνας  ηθοποιός της τηλεόρασης, του θεάτρου και του κινηματογράφου.

## Βιογραφία
Αποφοίτησε από την Δραματική Σχολή του Ωδείου Αθηνών (1992) ενώ το βιογραφικό του περιλαμβάνει πολλές και σημαντικές δουλειές στο θέατρο, τον κινηματογράφο και την τηλεόραση.

## Ηθοποιΐα
Έχει δώσει τη φωνή του στη μεταγλώττιση για τις σειρές ταινιών "" (2004), "Garfield 2" (2006) και "Ξενοδοχείο για τέρατα" και έχει δώσει τη φωνή του για την ταινία "Ο Ρατατούης".

Έχει κερδίσει το Βραβείο Νέου Δημιουργού της Ένωσης Θεατρικών Κριτικών για την παράσταση «Βάτραχοι» του Αριστοφάνη που ανέβηκε από το ΚΘΒΕ το 2003, το Βραβείο Α’ Ανδρικού Ρόλου στο Φεστιβάλ Θεσσαλονίκης για την ταινία *[[Πέντε λεπτά ακόμα]]* (2006) και το Βραβείο Β’ Ανδρικού Ρόλου για την ερμηνεία του στην τηλεοπτική προσαρμογή του μυθιστορήματος, *[[Το 10]]* του Μ. Καραγάτση. Στην ιδιωτική τηλεόραση έχει εμφανιστεί στις σειρές: *Ο κίτρινος φάκελος*, *Φάκελος Αμαζών*, *Βαμμένα κόκκινα μαλλιά*, *Ο χήρος, η χήρα και τα χειρότερα*, *Η εκτέλεση*, *Το γελοίον του πράγματος*, *Αραχτοί και λάιτ*, *[[Δέκα Μικροί Μήτσοι|Δέκα μικροί Μήτσοι]]*, *Εις θάνατον*, *Η αγάπη άργησε μια μέρα*, *[[Εγκλήματα (τηλεοπτική σειρά)|Εγκλήματα]]*, *Σκυλίσια ζωή*, *[[Το 10 (τηλεοπτική σειρά)|Το 10]]*, *[[Είσαι το ταίρι μου]]*, *[[Κόκκινος Κύκλος|Κόκκινος κύκλος]]*, *[[Αχ και να 'ξερες]]*, *[[Επτά Θανάσιμες Πεθερές|Επτά θανάσιμες πεθερές]]*, *[[10η εντολή]]*, *Babalou*, *[[Εντιμότατοι κερατάδες]]*, *[[Safe Sex|Safe Sex TV Stories]]*, *[[Εργαζόμενη Γυναίκα|Εργαζόμενη γυναίκα]]*, *[[Με λένε Βαγγέλη]]*, *[[Δια Ταύτα|Δια ταύτα]]*, *[[Τα Καλύτερά μας Χρόνια|Τα καλύτερά μας χρόνια]]*, *[[Καρτ Ποστάλ (τηλεοπτική σειρά)|Καρτ ποστάλ]]*, *[[Τα Νούμερα]]*, *[[Το Απαραίτητο Φως]]* και *[[Ριφιφί (τηλεοπτική σειρά)|Ριφιφί]]*.

## Στιχουργικό έργο
Εχει γράψει τους στίχους του τραγουδιού "Άς Χαθείς" που ερμήνευσε ο Χρήστος Θηβαίος.

## Παραπομπές


## Εξωτερικοί σύνδεσμοι
* web.archive.org

Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί φωνής
Κατηγορία:Απόφοιτοι του Ωδείου Αθηνών
Κατηγορία:Έλληνες κωμικοί
Φιλελευθερισμός στις Ηνωμένες Πολιτείες Αμερικής

Ο **αμερικανικός φιλελευθερισμός** είναι μια ευρεία πολιτική φιλοσοφία με επίκεντρο τα αναφαίρετα δικαιώματα του ατόμου. Θεμελιώδη ιδανικά όπως η ελευθερία του λόγου, η ελευθερία του Τύπου, η ανεξιθρησκία, ο διαχωρισμός εκκλησίας και κράτους, το δικαίωμα σε δίκαιη δίκη, αλλά και η ισότητα σύμφωνα με το δίκαιο, είναι ευρέως αποδεκτά ως κοινή βάση σε όλο το φάσμα της φιλελεύθερης σκέψης.

Ο μοντέρνος φιλελευθερισμός στις ΗΠΑ, περιλαμβάνει γάμο μεταξύ ίδιων φύλων, το δικαίωμα ψήφου σε όλους τους ενήλικες πολίτες, τα πολιτικά δικαιώματα, αλλά και την κυβέρνηση να προστατεύει το δικαίωμα ενός καλού βιοτικού επιπέδου.

## Παραπομπές


## Βιβλιογραφία
*Alain Laurent, Le libéralisme américain. Histoire d’un détournement, Les Belles Lettres,‎ 17 mars 2006, 271 p. (ISBN 2251443029)
*Marie-France Toinet, Hubert Kempf et Denis Lacorne, Le Libéralisme à l'américaine, Paris, Economica,‎ 1989
*(en) J. McGowan, American Liberalism: An Interpretation for Our Time (Le libéralisme américain : une interprétation pour notre époque), Chapel Hill (Caroline du Nord), North Carolina University Press,‎ 2007
*(en) J. Schwartz, J, Freedom reclaimed: Rediscovering the American vision (La Liberté reconquise : à la redécouverte de la vision américaine), Baltimore, Johns Hopkins University Press,‎ 2006

Κατηγορία:Φιλελευθερισμός
Κατηγορία:Πολιτική των Ηνωμένων Πολιτειών
Γιάννης Μιχελάκης

Ο **Γιάννης Μιχελάκης** είναι Έλληνας δημοσιογράφος. Είχε χρηματίσει βουλευτής Επικρατείας με τη Νέα Δημοκρατία (2012-2015), υπουργός Εσωτερικών (2013-2015) και εκπρόσωπος Τύπου της Νέας Δημοκρατίας (2011-2013). 

## Βιογραφικά Στοιχεία
Γεννήθηκε στις 10 Απριλίου 1960 στην Κάλυμνο. Κατάγεται από τα Χανιά της Κρήτης και μεγάλωσε στη Νέα Φιλαδέλφεια.

Έχει κάνει σπουδές στην Ανωτάτη Βιομηχανική Σχολή Πειραιώς και εργάστηκε ως δημοσιογράφος από το 1979, μέχρι που ανέλαβε εκπρόσωπος της Νέας Δημοκρατίας.

Έχει εργαστεί στις εφημερίδες «Ελευθεροτυπία», «Έθνος», «Ελεύθερος Τύπος» «Βραδυνή», «Ακρόπολη», «24 ώρες» και «Κέρδος». Διετέλεσε αρχισυντάκτης στο ραδιόφωνο του ΑΝΤ1 και στους τηλεοπτικούς σταθμούς «MEGA» και «MEGA Κύπρου», καθώς και Γενικός Διευθυντής Ειδήσεων και Ενημέρωσης στη τηλεόραση του ΑΝΤ1. Είναι μέλος της Ένωσης Συντακτών Ημερησίων Εφημερίδων Αθηνών. Ήταν διευθυντής της εφημερίδας «Ελεύθερος Τύπος» που επανεκδόθηκε το 2009.

Στις 10 Ιανουαρίου 2011, ανέλαβε εκπρόσωπος Τύπου της ΝΔ (έως και τον Ιούνιο του 2012). Εξελέγη για πρώτη φορά βουλευτής το Μάιο του 2012 και επανεξελέγη τον Ιούνιο του ίδιου έτους, στις εκλογές συμμετείχε στην πρώτη αναμέτρηση στην τρίτη θέση του ψηφοδελτίου Επικρατείας της ΝΔ, ενώ τον Ιούνιο στην τέταρτη θέση.

Από τον Ιούνιο του 2012 έως τον Ιούνιο του 2013 συμμετείχε στις εξής Κοινοβουλευτικές Επιτροπές : πρόεδρος της Επιτροπής Εξοπλιστικών Προγραμμάτων και Συμβάσεων, μέλος της Διαρκούς Επιτροπής Εθνικής Άμυνας και Εξωτερικών Υποθέσεων και μέλος της Ειδικής Μόνιμης Επιτροπής Ελληνισμού της Διασποράς.

Στις 3 Ιανουαρίου 2013, τοποθετήθηκε από τον πρόεδρο της Νέας Δημοκρατίας Αντώνη Σαμαρά, πρόεδρος του Ινστιτούτου Δημοκρατίας ,Κωνσταντίνος Καραμανλής».

Από τις 25 Ιουνίου 2013 έως τις 9 Ιουνίου 2014 διετέλεσε υπουργός Εσωτερικών.

Συμμετείχε ως μέλος στις εξής Κοινοβουλευτικές Επιτροπές : Διαρκής Επιτροπή Δημόσιας Διοίκησης, Δημόσιας Τάξης και Δικαιοσύνης και Διαρκής Επιτροπή Εθνικής Άμυνας και Εξωτερικών Υποθέσεων.

Στις εκλογές του Ιανουαρίου του 2015 ήταν υποψήφιος στη Β' Αθηνών, αλλά δεν εξελέγη.

Αργότερα επέστρεψε στη δημοσιογραφία αναλαμβάνοντας στο τέλος του 2016 τη θέση του γενικού διευθυντή ειδήσεων στον ΑΝΤ1.

Τον Ιανουάριο του 2018 καταδικάστηκε για παθητική δωροδοκία το 2013, περίοδο κατά την οποία ήταν βουλευτής, από επιχειρηματία, με ποινή εννέα μηνών με αναστολή.

Τον Φεβρουάριο του 2021 εντάχθηκε στην πρωινή ζώνη του Real FM 97,8 ενώ τον Μάρτιο του 2021 ξεκίνησε την συνεργασία του και με τον ενημερωτικό ιστότοπο NEWS 24/7 .

Ήταν παντρεμένος για δεκατέσσερα χρόνια με τη δημοσιογράφο και τηλεοπτική παρουσιάστρια Νικόλ Ποφάντη και έχουν δύο κόρες.

## Παραπομπές


## Εξωτερικοί σύνδεσμοι
*Ιστοσελίδα Γιάννη Μιχελάκη
*Άρθρα Γιάννη Μιχελάκη στο NEWS 24/7

Κατηγορία:Έλληνες βουλευτές επικρατείας
Κατηγορία:Έλληνες δημοσιογράφοι του 20ού αιώνα
Κατηγορία:Έλληνες υπουργοί Εσωτερικών
Κατηγορία:Βουλευτές εκλεγμένοι με τη Νέα Δημοκρατία
Τάσος Κάκος

Ο **Τάσος Κάκος** (Κέρκυρα, 15 Αυγούστου 1970) είναι Έλληνας πρώην διαιτητής ποδοσφαίρου.

Ξεκίνησε την ενασχόλησή του με τον αθλητισμό από το τμήμα κωπηλασίας του ΝΑΟ Κέρκυρας από το 1982 μέχρι και το το 1986, κατακτώντας σε αυτό το διάστημα την τρίτη θέση σε Πανελλήνια Διοργάνωση.

Από το 1986 έως το 1987 ασχολήθηκε με τον στίβο και από το 1987 έως το 1997 έπαιξε ποδόσφαιρο στον ΑΟ Κέρκυρας, στην Κασσιώπη και στον Φαίακα.

Το καλοκαίρι του 1997 αποφάσισε να σταματήσει το ποδόσφαιρο και να στραφεί στην διαιτησία σφυρίζοντας τα παιχνίδια του τοπικού πρωταθλήματος Κέρκυρας.

Τη σεζόν 2000-2001 ο Κάκος προβιβάζεται στη Δ΄ Εθνική οπού αναδείχτηκε 3ος καλύτερος διαιτητής ανάμεσα σε 180 διαιτητές.

Τη σεζόν 2001-2002 προβιβάστηκε στην Γ΄ Εθνική κατηγορία οπού και αναδείχτηκε 6ος καλύτερος διαιτητής ανάμεσα σε 85. Στην Γ΄ Εθνική έμεινε μέχρι τον Νοέμβριο του 2002. Στην Β΄ Εθνική πήρε την 5η καλύτερη θέση στην αξιολόγηση ενώ την σεζόν 2003-2004 βγήκε 2ος.

Στην Α΄ Εθνική προβιβάστηκε το 2004, ενώ το 2007 έγινε διεθνής από τη FIFA.

Έχει διαιτητεύσει σε τρεις συνεχόμενους τελικούς κυπέλλου Ελλάδας, στο διάστημα 2009-2011 και στον τελικό της σεζόν 2013-2014, το οποίο έμελλε να είναι και το τελευταίο του παιχνίδι, αφού μετά από αυτό ανακοίνωσε την απόσυρσή του από την ενεργό δράση. 

Έκτοτε, έχει κληθεί να διαιτητεύσει σε αγώνες φιλικούς, φιλανθρωπικού χαρακτήρα.

Από τον Νοέμβριο του 2018 έως το 2023, διετέλεσε αμισθί τηλεκριτικός διαιτησίας στην εκπομπή Total Football στο Open TV.

## Παραπομπές


## Πηγές

*Κάκος Αναστάσιος (Τάσος)

Κατηγορία:Έλληνες διαιτητές ποδοσφαίρου
Κατηγορία:Διαιτητές ΟΥΕΦΑ Γιουρόπα Λιγκ
Λιμνάδα

Στην Ελληνική μυθολογία, οι **Λιμνάδες** / **Λειμενίδες** ήταν ένα είδος Ναϊάδας. Ζούσαν σε λίμνες του γλυκού νερού. Οι γονείς τους ήταν θεοί των ποταμών και των λιμνών.

Ο αριθμός των Λιμνάδων περιέχει αλλά δεν περιορίζεται στις: 

# Οι **Αστακίδες**, νύμφες της Λίμνης Αστακού στη Βιθυνία
# **[[Βόλβη]]**, νύμφη μιας Θεσσαλικής λίμνης του ίδιου ονόματος, επίσης χαρακτηρισμένη ως Ωκεανίδα λόγω της καταγωγής της (κόρη του Ωκεανού και της Τηθύος)
# **Λιμναία**, κόρη του Ινδικού θεού των ποταμών Γάγγη, μία από τις φημισμένες μητέρες της Άθης
# **[[Παλλάς (κόρη του Τρίτωνος)|Παλλάς]]** (γενική Παλλάδος)
# **Τριτονίς**, νύμφη της ομώνυμης λίμνης αλμυρού-νερού στη Λιβύη, μητέρα του Νασαμώνα και του Κάφαυρου (ή Κεφαλίωνα) από τον Αμφιθέμη, και, σύμφωνα με μία αρχαϊκή εκδοχή του μύθου, επίσης της Αθηνάς από τον Ποσειδώνα.

## Παραπομπές


## Πηγές
*Θεοί Πρότζεκτ - Ναϊάδες
*Λεξικό της Ελληνικής και Ρωμαϊκής Βιογραφίας και Μυθολογίας, β. 2, σελίδα 1216

Κατηγορία:Ελληνική μυθολογία
Κατηγορία:Ναϊάδες

Κατηγορία:Όντα της ελληνικής μυθολογίας
Θερμική αντοχή

Στη μηχανική, ο όρος **θερμική αντοχή** (ή συχνά και **πυραντοχή**) προσδιορίζει την ιδιότητα ενός υλικού να υφίσταται αλλεπάλληλες θερμοκρασιακές αλλαγές ή ακόμα και θερμικές τάσεις χωρίς αυτό να υφίσταται αλλοιώσεις στη δομή του, παραμορφώσεις, ή/και ρηγματώσεις.

Γενικά τα υλικά που παρουσιάζουν υψηλό βαθμό αντοχής χαρακτηρίζονται πυρίμαχα ή πυράντοχα, που μπορεί να αφορούν σκεύη για οικιακή μέχρι και βιομηχανική χρήση. Τέτοια υλικά συνήθως συντίθενται από χημικές ενώσεις που περιέχουν: γύψο, άσβεστο, περλίτη, πυριτικές ενώσεις με νάτριο - κάλιο - ασβέστιο, μελαμίνη, ή ενώσεις που περιέχουν βρώμιο, χλώριο, αργίλιο, φώσφορο, μαγνήσιο, βόριο, οργανικά αλογόνα και αρκετές άλλες. Στη μεταλλουργία ακολουθούνται διάφορες διεργασίες προκειμένου μέταλλα και κράματα ν' αποκτήσουν υψηλή θερμική αντοχή.

## Πηγές
* «Εγκυκλοπαίδεια Πάπυρος Larousse Britannica» τομ. 28ος, σελ. 17

Κατηγορία:Θερμοδυναμική
Κατηγορία:Μηχανολογία
Κατηγορία:Μεταλλουργία
Κρηναίες

Στην Ελληνική μυθολογία, οι **Κρηναίες** ήταν ένα είδος Ναϊάδων νυμφών που σχετίζονταν με κρήνες ή πηγάδια.

Ο αριθμός των Κρηναίων περιλαμβάνει αλλά δεν περιορίζεται στις:
# Αγανίππη
# Άππιας (Ρωμαϊκή μυθολογία)
# Μυρτωέσσα (μία από τις παραμάνες του βρέφους Δία, που κατοικούσε σε μία πηγή στην Αρκαδία)
# Οι Σιθνίδες (μία ομάδα νυμφών που σχετίζονταν με μία πηγή στα Μέγαρα)

## Πηγές
* Θεοί Πρότζεκτ - Ναϊάδες
* Λεξικό της Ελληνικής και Ρωμαϊκής Βιογραφίας και Μυθολογίας, β. 2, σελίδα 1216

## Παραπομπές


## Δείτε επίσης
*Νύμφες
*Ναϊάδες
*Καμέναι
*Πηγαίες Νύμφες

Κατηγορία:Ναϊάδες

Κατηγορία:Όντα της ελληνικής μυθολογίας
Ποταμοί

**Ποτάμιοι θεοί** είναι οι θεοί των ποταμών στην Ελληνική μυθολογία. Είναι οι πατέρες των Ναϊάδων, και οι αδελφοί των Ωκεανίδων, και ως εκ τούτου, οι γιοι του Ωκεανού και της Τηθύος. Οι ποτάμιοι θεοί απεικονίζονταν σε μία από τις τρεις μορφές: ενός ανθρώπου με κεφάλι ταύρου, ενός ταυροκέφαλου ανθρώπου με σώμα ψαριού σαν φιδιού από τη μέση και κάτω, ή ως στηριζόμενοι με τον βραχίονα επάνω σε έναν αμφορέα χύνοντας νερό.

## Σύμφωνα με τον Ησίοδο
Στη Θεογονία, ο Ησίοδος αναφέρει ότι υπάρχουν 3.000 Ωκεανίδες και άλλοι τόσοι Ποταμοί.

ΗΣΙΟΔΟΣ - Θεογονία - 364-370

## Δείτε επίσης
* Ποταμοί - Theoi.com 
* Λίστα των Ποταμών-θεών
* Ποταμίδες (νύμφες των ποταμών)

## Γενεαλογικό δένδρο
Ελληνικές θαλάσσιες θεότητες

## Παραπομπές


Κατηγορία:Ελληνική μυθολογία
Τερέζα Ράιτ

Η **Τερέζα Ράιτ** (*Teresa Wright*, 27 Οκτωβρίου 1918 - 6 Μαρτίου 2005) ήταν Αμερικανίδα ηθοποιός, βραβευμένη με Όσκαρ Β' Γυναικείου Ρόλου για τη συμμετοχή της στην ταινία του 1942 *[[Κυρία Μίνιβερ]] (Mrs Miniver)*, ενώ την ίδια χρονιά ήταν επίσης υποψήφια για Όσκαρ Α' Γυναικείου Ρόλου για την ερμηνεία της στην ταινία *Αποθέωση (The Pride of the Yankees)* στο πλευρό του Γκάρι Κούπερ. Είναι επίσης γνωστή για τις ερμηνείες της στις ταινίες του Γουίλιαμ Γουάιλερ *[[Οι μικρές αλεπούδες]] (The Little Foxes, 1941)* και *[[Τα καλύτερα χρόνια της ζωής μας]] (The Best Years of our Lives, 1946)*, καθώς και στην ταινία του Άλφρεντ Χίτσκοκ *Το Χέρι που Σκοτώνει (Shadow of a Doubt, 1943)*. Η Ράιτ έλαβε επίσης 3 υποψηφιότητες για Βραβείο Έμμυ για τη συμμετοχή της στην τηλεταινία *The Miracle Worker* το 1957 καθώς και στις σειρές *The Margaret Bourke-White Story* και *Dolphin Cove, 1989*. Το ταλέντο της κατέκτησε τους μεγάλους σκηνοθέτες με τους οποίους συνεργάστηκε. Ο Γουίλιαμ Γουάιλερ την αποκάλεσε την πιο υποσχόμενη νέα ηθοποιό με την οποία συνεργάστηκε ποτέ , ενώ ο Άλφρεντ Χίτσκοκ θαύμαζε την προετοιμασία και τον επαγγελματισμό της . 

## Επιλεγμένη Φιλμογραφία
*1941 - *[[Οι μικρές αλεπούδες]] (The Little Foxes)*
*1942 - *[[Κυρία Μίνιβερ]] (Mrs Miniver)*
*1942 - *Αποθέωση (The Pride of the Yankees)*
*1943 - *[[Το Χέρι που Σκοτώνει]] (Shadow of a Doubt)*
*1944 - *Μοντέρνος Καζανόβας (Casanova Brown)*
*1946 - *[[Τα καλύτερα χρόνια της ζωής μας]] (The Best Years of our Lives)*
*1947 - *Στον Ίσκιο μιας Κατάρας (Pursued)*
*1948 - *Φως μες απ' την τρικυμία (Enchantment)*
*1950 - *Ένοχος ή Μάρτυς; (The Capture)*
*1950 - *Το Κορμί σου μου Ανήκει (The Men)*
*1952 - *Ο Δραπέτης του Λος Άντζελες (The Steel Trap)*
*1953 - *The Actress*
*1968 - *[[Η Ιστορία μιας Παντρεμένης]] (The Happy Ending)*
*1980 - *Ο Ταξιδιώτης που Γύρισε από το Αύριο (Somewhere in time)*
*1997 - *Ο Βροχοποιός (The Rainmaker)*

## Βραβεύσεις
**Βράβευση:**
* 1942: Β' Γυναικείου Ρόλου για την ταινία ***Κυρία Μίνιβερ***

**Υποψηφιότητα:**
* 1941: Β' Γυναικείου Ρόλου για την ταινία *Οι Μικρές Αλεπούδες*
* 1942: Α' Γυναικείου Ρόλου για την ταινία *Αποθέωση*

## Παραπομπές


## Εξωτερικοί σύνδεσμοι

*  
*Η Τερέζα Ράιτ στο cine.gr 

Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Πρωτάθλημα ποδοσφαίρου Ρωσίας 2012-13

Το **Πρωτάθλημα ποδοσφαίρου Ρωσίας 2012-13** (ρωσικά: Чемпионат России по футболу 2012/2013) ήταν το 21ο Πρωτάθλημα Ρωσίας στην ιστορία του θεσμού. Ξεκίνησε στις 21 Ιουλίου του 2012 και έληξε στις 26 Μαΐου του 2013, με χειμερινή παύση από τις 13 Δεκεμβρίου του 2012 έως τις 10 Μαρτίου του 2013.

Μετείχαν 16 ομάδες από 12 πόλεις, με τη Ζενίτ Αγίας Πετρούπολης ως κάτοχο του τίτλου της προηγούμενης περιόδου. Για πρώτη φορά από το 2005, δεν έλαβαν μέρος σύλλογοι από τη Σιβηρία.

Αυτή ήταν η πρώτη αγωνιστική περίοδος στην ιστορία του ρωσικού ποδοσφαίρου που το πρωτάθλημα διεξήχθη με βάση το ημερολογιακό πρόγραμμα φθινόπωρο / άνοιξη, παρά το χρονοδιάγραμμα της άνοιξης / φθινοπώρου που χρησιμοποιούνταν παραδοσιακά στη Ρωσία λόγω των κλιματικών συνθηκών.

Συνολικά δεκαέξι ομάδες συμμετείχαν στο πρωτάθλημα, με δεκατέσσερις ομάδες της περιόδου 2011/12 και δύο ομάδες που κέρδισαν την άνοδο από το πρωτάθλημα ΝΦΛ 2011/12.

## Μορφή και κανονισμοί διοργάνωσης
### Βασικά
Οι 16 ομάδες δίνουν εντός και εκτός έδρας αγώνες αναμεταξύ τους. Οι αγώνες είναι συνολικά 240, με κάθε ομάδα να δίνει 30 αγώνες

### Άνοδος και υποβιβασμός
Οι ομάδες που τερματίζουν στη 15η και 16η θέση του βαθμολογικού πίνακα, υποβιβάζονται στη ΦΝΛ, ενώ οι δύο πρώτες ομάδες της ΦΝΛ προβιβάζονται στο Πρωτάθλημα Ρωσίας για την περίοδο 2013/14.

Οι ομάδες που τερματίζουν στη 13η και 14η θέση του βαθμολογικού πίνακα, μετέχουν σε αγώνες πλέι-οφ υποβιβασμού, με τις αντίστοιχες ομάδες της 3ης και 4ης θέσης της ΦΝΛ, με στόχο δύο θέσεις στο Πρωτάθλημα Ρωσίας της περιόδου 2013/14.

### Τμήματα υποδομών
Σύμφωνα με την παράδοση, ταυτόχρονα διεξάγεται πρωτάθλημα τμημάτων υποδομών των συλλόγων του Πρωταθλήματος Ροσίας. Επιτρέπεται η συμμετοχή 3 παικτών και ενός τερματοφύλακα άνω του ορίου ηλικίας που έχει οριστεί για το πρωτάθλημα υποδομών.

### Ξένοι παίκτες
Από τις 4 Ιουλίου, μια ομάδα επιτρέπεται να έχει στη σύνθεσή της 7 ξένους (δίχως ρωσική υπηκοότητα) παίκτες στον αγωνιστικό χώρο την ίδια στιγμή, σε αντίθεση με την προηγούμενη περίοδο, κατά την οποία το όριο ήταν 6 αλλοδαποί ανά ομάδα. Ο νέος κανόνας έχει ισχύ έως το 2017.

## Βαθμολογία

||rowspan=6|

**(Π)** = Πρωταθλήτρια, **(Υ)** = Υποβιβασμός, **(Α)** = Άνοδος, **(Ο)** = Νικήτρια πλέι-οφ, **(Γ)** = Μετέχει στον επόμενο γύρο

### Αποτελέσματα

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 

## Πλέι-οφ υποβιβασμού

### Πρώτο σκέλος

----

### Δεύτερο σκέλος

----

## Παραπομπές


## Πηγές
*2012–13 Russian Premier League στο Soccerway

## Εξωτερικοί σύνδεσμοι

* 

Κατηγορία:Πρωτάθλημα ποδοσφαίρου Ρωσίας
Κατηγορία:Εγχώρια ποδοσφαιρικά πρωταθλήματα 2012-2013
ΑΣ Νανσί-Λωρραίνη

Η **Ασοσιασιόν Σπορτίβ Νανσί-Λωρραίνη** (γαλλικά: *Association sportive Nancy-Lorraine*), περισσότερο γνωστή ως **ΑΣ Νανσί-Λωρραίνη**, **ΑΣ Νανσί**, **ΑΣΝΛ**, ή απλώς **Νανσί**, είναι γαλλική ποδοσφαιρική ομάδα με έδρα την πόλη Νανσί. Η ομάδα ιδρύθηκε το 1967 και αυτό τον καιρό αγωνίζεται στην Λιγκ 1, την κορυφαία κατηγορία του γαλλικού ποδοσφαίρου. Η Νανσί δίνει τους εντός έδρας αγώνες της στο Στάδιο Μαρσέλ Πικό στο Τομπλαίν, ένα προάστιο του δημοτικού διαμερίσματος του Νανσί. Προπονητής της ομάδας είναι ο Ζαν Φερναντέζ και αρχηγός της ο αμυντικός Αντρέ Λουίζ.

Η Νανσί ιδρύθηκε ως διάδοχη κατάσταση της ΦΚ Νανσί, η οποία διαλύθηκε το 1965. Η ομάδα έχει περάσει σχεδόν όλη την ύπαρξή της αγωνιζόμενη είτε στην Λιγκ 1 είτε στην Λιγκ 2. Η Νανσί δεν έχει κατακτήσει ποτέ το πρωτάθλημα της Α' Κατηγορίας, αλλά έχει κατακτήσει τέσσερεις φορές το πρωτάθλημα της Β' Κατηγορίας. Η μεγαλύτερη διάκριση της Νανσί ήρθε το 1978 όταν η ομάδα κατέκτησε το Κύπελλο Γαλλίας νικώντας στον τελικό την Νις. Η ομάδα έχει επίσης κατακτήσει το Λιγκ Καπ Γαλλίας το 2006. Πρόεδρος της Νανσί είναι ο Ζακ Ρουσλό. Ο Ρουσλό είναι επίσης αντιπρόεδρος της Γαλλικής Ομοσπονδίας Ποδοσφαίρου, ενώ επίσης είναι μέλος του Ομοσπονδιακού Συμβουλίου της Ομοσπονδίας.

Ένας από τους πλέον γνωστούς ποδοσφαιριστές που να έχουν φορέσει τη φανέλα του συλλόγου της περιοχής της Λωρραίνης είναι ο Μισέλ Πλατινί. Ο Πλατινί ξεκίνησε την καριέρα του στην ομάδα το 1972 και στη συνέχεια αγωνίστηκε για οκτώ σεζόν με τον σύλλογο. Πέτυχε το μοναδικό τέρμα στον προαναφερθέντα τελικό του Κυπέλλου Γαλλίας, ενώ κατέκτησε επίσης δύο φορές το βραβείο του Γάλλου Παίκτη της Χρονιάς ενόσω αγωνιζόταν ακόμη με την Νανσί. Ο Πλατινί καθιερώθηκε επίσης ως διεθνής με την Εθνική Γαλλίας, ενώ ήταν ακόμη στην ομάδα και στη συνέχεια μετά την αποχώρησή του από τον σύλλογο πέτυχε πολλές ατομικές και ομαδικές διακρίσεις. Θεωρείται από πολλούς, αναμφισβήτητα, ο μεγαλύτερος παίκτης στην ιστορία του συλλόγου, κατά την είσοδο στην επίσημη ιστοσελίδα του συλλόγου στην ενότητα με τους κορυφαίους παίκτες στην ιστορία του, υπάρχει μια φωτογραφία του νεαρού Πλατινί.

## Παραπομπές


## Εξωτερικοί σύνδεσμοι

* Επίσημη Ιστοσελίδα

Κατηγορία:Ιδρύσεις αθλητικών συλλόγων το 1967
Κατηγορία:Ιδρύσεις ποδοσφαιρικών ομάδων το 1967
Βλαντίμιρ Κομαρόφ

Ο **Βλαντίμιρ Μιχάηλοβιτς Κομαρόφ** (ρωσικά: *Влади́мир Миха́йлович Комаро́в*, ΔΦΑ: [vlɐˈdʲimʲɪr mʲɪˈxaɪləvʲɪtɕ kəmɐˈrof], 16 Μαρτίου 1927 – 24 Απριλίου 1967) ήταν Σοβιετικός πιλότος δοκιμών, αεροναυπηγός και κοσμοναύτης στην πρώτη ομάδα κοσμοναυτών που επιλέχθηκαν το 1960. Ήταν ένας από τους εμπειρότερους και καλύτερα καταρτισμένους υποψηφίους που γίνανε δεκτοί στο "Air Force Group One". Ο Κομαρόφ κρίθηκε ιατρικά ακατάλληλος για εκπαίδευση ή διαστημική πτήση δύο φορές ενώ ήταν στο πρόγραμμα, αλλά η επιμονή του και η ανώτερη επιδεξιότητά του ως μηχανικού τού επέτρεψαν να συνεχίσει να παίζει ενεργό ρόλο. Κατά τη διάρκεια της εργασίας του στο  Κέντρο Εκπαίδευσης Κοσμοναυτών, ρωσ. *«Центр подготовки космонавтов»*, συνεισέφερε στον σχεδιασμό διαστημικών οχημάτων, στην εκπαίδευση και στην αξιολόγηση κοσμοναυτών και στις δημόσιες σχέσεις. Επιλέχθηκε ως επικεφαλής στην πρώτη σοβιετική διαστημική πτήση με πολυμελές πλήρωμα -Βοσχόντ 1 που εισήγαγε μια σειρά από τεχνικές καινοτομίες στη Διαστημική Κούρσα. Ο Κομαρόφ επιλέχθηκε αργότερα για την απαιτητική θέση του κυβερνήτη του Σογιούζ 1 στα πλαίσια της προσπάθειας της Σοβιετικής Ένωσης να φτάσει πρώτη στη Σελήνη. Με την πτήση με το Σογιούζ έγινε ο πρώτος κοσμοναύτης που πέταξε στο διάστημα πάνω από μία φορά.

Στις 24 Απριλίου του 1967, ο σαραντάχρονος συνταγματάρχης Βλαντίμιρ Κομαρόφ έγινε το πρώτο θύμα της σοβιετικής διαστημικής εποποιίας. Ο αρχαιότερος Σοβιετικός κοσμοναύτης, παγκοσμίως γνωστός ύστερα από την πτήση του Βοσχόντ, τον Οκτώβριο του 1964, εκτοξεύτηκε  από το κοσμοδρόμιο του Μπαϊκονούρ για να δοκιμάσει ένα καινούργιο διαστημόπλοιο, τύπου Σογιούζ 1. Από την αρχή φαινόταν ότι κάτι δεν πήγαινε καλά. Έπειτα από 16 περιστροφές γύρω από τη Γη, ο Κομαρόφ επιχείρησε να μπει στην ατμόσφαιρα αλλά απέτυχε. Εκτέλεσε άλλες δύο περιστροφές και επιχείρησε νέα διείσδυση, αυτή τη φορά με καλύτερη τύχη. Η μοιραία εμπλοκή ήρθε τη στιγμή που βρισκόταν σε απόσταση μόλις 7 χιλιομέτρων από την επιφάνεια της Γης. Το αλεξίπτωτο δεν άνοιξε και το διαστημόπλοιο συνετρίβη με μεγάλη ταχύτητα στο έδαφος, χωρίς ο Κομαρόφ να καταφέρει να χρησιμοποιήσει -άγνωστο γιατί- το σύστημα αυτόματης εκτόξευσης του καθίσματός του. Ήταν η πρώτη διαστημική τραγωδία σε συνθήκες πτήσης. Ο τιμημένος με το βραβείο Λένιν κοσμοναύτης κηδεύτηκε με τιμές ήρωα της Ε.Σ.Σ.Δ. στις 26 Απριλίου και η σορός του ενταφιάστηκε στο τείχος του Κρεμλίνου. Το σοβιετικό κράτος τίμησε έτσι ένα από τα σύμβολα της ισχύος του.

## Παραπομπές


Κατηγορία:Σοβιετικοί κοσμοναύτες
Κατηγορία:Ήρωες της Σοβιετικής Ένωσης
Κατηγορία:Σοβιετικοί πιλότοι
Ντέιβι Μπόι Σμιθ

Ο **Ντέιβιντ Σμιθ** (*David Smith*, 27 Νοεμβρίου 1962 - 18 Μαΐου 2002) ήταν Βρετανός παλαιστής, γνωστός στα ρινγκ ως «Ντέιβι Μπόι Σμιθ» και «Μπρίτις Μπούλντογκ». Έγινε γνωστός, για τη πορεία του στο World Wrestling Federation και στο World Championship Wrestling.

## Καριέρα
### Πρώτα Χρόνια
Ο Ντέιβιντ Σμιθ εκπαιδεύτηκε στην Αγγλία το 1978 και συνέχισε στο καναδικό Stampede Wrestling, όπου τον εκπαίδευσε ο Στου Χαρτ.
Ο Σμιθ έδωσε αγώνες στην Ευρώπη και στην Ιαπωνία, μέχρι που έφθασε στην Βόρεια Αμερική.

### Γνωστοποίηση και επιτυχίες
Στη πορεία του, άλλαξε αρκετές φορές εταιρεία, μεταξύ των World Wrestling Federation και World Championship Wrestling. Στο World Wrestling Federation (τώρα WWE) όπου έμεινε και τα περισσότερα χρόνια, πήρε όλα τα πρωταθλήματα εκτός απο το σημαντικότερο, το Πρωτάθλημα WWE. Εκτός απο το ατομικό, κατάφερε να διακριθεί και στο ομαδικό επίπεδο, κατακτώντας το Παγκόσμιο Ομαδικό τίτλο, μαζί με τον Ντάιναμαϊτ Κιντ και αργότερα με τον μπατζανάκη του, τον Όουεν Χαρτ. Το WWE τον περιγράφει ως έναν απο τους πιο εντυπωσιακούς αθλητές στην ιστορία του.

## Οικογένεια και θάνατος
Ο Ντέιβιντ Σμιθ μαζί με την Νταιάνα, απέκτησαν δύο παιδιά, τον Χάρι και τη Τζόρτζια. Η Νταιάνα είναι μέλος της γνωστής οικογένειας, στη πάλη, την οικογένεια Χαρτ. Το 2000, το ζευγάρι χώρισε και μετά απο δύο χρόνια, ο Σμιθ απεβίωσε. Η νεκροψία έδειξε πως ο θάνατος του παλαιστή, προήλθε απο χρήση αναβολικών και ναρκωτικών ουσιών.

Πριν πεθάνει, ο Ντέιβιντ Σμιθ άρχισε να προπονείται με σκοπό να ξεκινήσει ξανά τη καριέρα του και μια εβδομάδα πριν το θάνατο του, συμμάχησε σε διάφορους ομαδικούς αγώνες με τον υιό του, Χάρι.

## Παραπομπές


## Πηγές
* Προφίλ στο OWoW.com

Κατηγορία:Επαγγελματίες παλαιστές
1911 Σούμπαρτ

μικρογραφία|Η τροχιά του αστεροειδούς 1911 Σούμπαρτ
Ο **Σούμπαρτ (Schubart)** είναι ένας αρκετά μεγάλος και εξαιρετικά σκουρόχρωμος αστεροειδής, που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,11. Ανακαλύφθηκε το 1973 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του προς τιμή του Γερμανού αστρονόμου Γιοακίμ Σούμπαρτ (*Joachim Schubart*, γενν.1928).

Περί το αφήλιο της τροχιάς του ο Σούμπαρτ εξέρχεται από τα εξώτατα όρια της Κύριας Ζώνης και προσεγγίζει την τροχιά του πλανήτη Δία.

## Φυσικά χαρακτηριστικά
Η μέση διάμετρος του Σούμπαρτ εκτιμάται σε 80,09 χιλιόμετρα. Ο φασματικός τύπος του είναι **P**, ενώ το γεωμετρικό άλβεδό του είναι 0,0249 (η επιφάνειά του είναι πιο σκούρα από ένα κομμάτι κάρβουνο). Είναι άγνωστο αν και με ποια περίοδο περιστρέφεται ο Σούμπαρτ γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σουμπαρτ
1914 Χαρτμπεσπόορτνταμ

Ο **Χαρτμπεσπόορτνταμ (Hartbeespoortdam)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,954. Ανακαλύφθηκε το 1930 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ, και πήρε το όνομά του από το ομώνυμο φράγμα και τεχνητή λίμνη της Νότιας Αφρικής.

## Φυσικά χαρακτηριστικά
Η μέση διάμετρος του Χαρτμπεσπόορτνταμ εκτιμάται σε 11 χιλιόμετρα περίπου. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χαρτμπεσποορτνταμ
1912 Άνουβις

μικρογραφία|3D μοντέλο του αστεροειδούς 1912 Άνουβις
Ο **Άνουβις (Anubis)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,773. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομα του από τον ομώνυμο θεό των αρχαίων Αιγυπτίων.

## Φυσικά χαρακτηριστικά
Τα κυρίως φυσικά χαρακτηριστικά του Άνουβι είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ανουβις
1913 Σεκανίνα

Ο **Σεκανίνα (Sekanina)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,454. Ανακαλύφθηκε το 1928 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Τσεχικής καταγωγής Αμερικανού αστρονόμου Ζντένεκ Σεκανίνα.

## Φυσικά χαρακτηριστικά
Η μέση διάμετρος του Σεκανίνα εκτιμάται σε 17 χιλιόμετρα περίπου. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σεκανινα
Ελασιμότητα

Ο όρος **ελασιμότητα**, ή **ελατότητα**, χαρακτηρίζει την ικανότητα των μετάλλων και κραμάτων να επιδέχονται διάφορους τρόπους μορφοποίησης υπό πίεση, όπως π.χ. σφυρηλάτηση, εξέλαση, κ.λπ. Πρόκειται για ιδιότητα των περισσοτέρων καθαρών μετάλλων όπως του χάλυβα, του ορείχαλκου και άλλων καθώς και κραμάτων χαλκού, μαγνησίου, αλουμινίου και νικελίου.

Η Ελασιμότητα αποτελεί μια μορφή πλαστικότητας των μετάλλων με δεδομένο ότι κατά την παραμόρφωσή τους υπό πίεση αυτά δεν καταστρέφονται, δηλαδή δεν θραύονται ούτε ρηγματώνονται. Η ιδιότητα αυτή ήταν γνωστή από την αρχαιότητα. Τα μέταλλα που έχουν υψηλό βαθμό ελασιμότητας ονομάζονται **ελατά**. Η κατεργασία των ελατών μετάλλων και κραμάτων προς παραγωγή προϊόντων ονομάζεται έλαση που πραγματοποιείται σε ειδικούς μηχανουργικούς χώρους στα ελασματουργεία, από ειδικές μηχανές με κυλίνδρους καλούμενοι έλαστρα, ενώ τα παράγωγα αυτών ονομάζονται γενικά ελάσματα.
Η αύξηση της ελασιμότητας ή ελατότητας γίνεται σε υψηλές θερμοκρασίες με δυναμική επαναφορά και ανακρυστάλλωση.

* Το περισσότερο ελατό μέταλλο στη φύση είναι ο χρυσός αφού μπορεί να παραχθεί σε φύλλα πάχους μόλις 0,1 εκατομμυριοστό του μέτρου, που χρησιμοποιείται ως έλασμα επιχρύσωσης.

## Πηγές
* "Μεγάλη Ελληνική Εγκυκλοπαίδεια" τομ.Θ΄, σελ.894.
* "Μεγάλη Σοβιετική Εγκυκλοπαίδεια" τομ.10ος, σελ.411.
* "Εγκυκλοπαίδεια Πάπυρος Larousse Britannica" τομ.22ος, σελ.331.

Κατηγορία:Μέταλλα
Κατηγορία:Κράματα
Κατηγορία:Μεταλλουργία
Shell plc

Η ***Royal Dutch Shell***, κοινώς γνωστή ως *Shell*, είναι ολλανδο-βρετανική πολυεθνική εταιρεία πετρελαίου και φυσικού αερίου, που εδρεύει στη Χάγη της Ολλανδίας και στο Λονδίνο του Ηνωμένου Βασιλείου. Ήταν η δεύτερη μεγαλύτερη εταιρεία στον κόσμο μέχρι το 2011 και αποτελεί μία από τις έξι *supermajors* πετρελαίου και φυσικού αερίου. Δημιουργήθηκε το Φεβρουάριο του 1907 με τη συγχώνευση δύο αντίπαλων εταιρειών, της ολλανδικής *NV Koninklijke Nederlandsche Petroleum Maatschappij* και της βρετανικής *Shell Transport and Trading Company Ltd*.

Δραστηριοποιείται σε όλους τους τομείς της βιομηχανίας πετρελαίου και φυσικού αερίου, συμπεριλαμβανομένης της εξερεύνησης και παραγωγής, διύλισης, διανομής και εμπορίου. Έχει επίσης σημαντικές δραστηριότητες σε ανανεώσιμες πηγές ενέργειας, συμπεριλαμβανομένων των βιοκαυσίμων, υδρογόνου, ηλιακής και αιολικής ενέργειας. Δραστηριοποιείται σε πάνω από 90 χώρες, παράγει περίπου 3,1 εκατομμύρια βαρέλια ισοδυνάμου πετρελαίου την ημέρα και έχει 44.000 πρατήρια καυσίμων σε όλο τον κόσμο. Διογανώνει επίσης το Shell Eco Marathon. 

Η *Shell* έχει πρωταρχική εισαγωγή στο Χρηματιστήριο του Λονδίνου και είναι συστατική του δείκτη FTSE 100. Στις 6 Ιουλίου 2012, ήταν η μεγαλύτερη εταιρεία στον FTSE, με κεφαλαιοποίηση 140.900.000.000 στερλίνων. Έχει παράλληλη εισαγωγή στα χρηματιστήρια Euronext του Άμστερνταμ και New York Stock Exchange.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις ενέργειας
Κατηγορία:Επιχειρήσεις της Ολλανδίας
Κατηγορία:Επιχειρήσεις του Ηνωμένου Βασιλείου
1916 Βορέας

μικρογραφία|Η τροχιά του αστεροειδούς 1916 Βορέας
Ο **Βορέας (Boreas)** είναι ένας αστεροειδής της Οικογένειας Αμόρ με απόλυτο μέγεθος (όπως ορίζεται για το Ηλιακό Σύστημα) 14,602. Ανακαλύφθηκε το 1953 από τον Βέλγο αστρονόμο Συλβαίν Αρέντ, που παρατηρούσε από την Υκλ του Βελγίου, και πήρε το όνομά του από την προσωποποίηση του βόρειου ανέμου στην ελληνική μυθολογία.

## Φυσικά χαρακτηριστικά

Η μέση διάμετρος του Βορέα εκτιμάται σε 3,1 ως 3,5 χιλιόμετρα περίπου. Ο φασματικός τύπος του είναι **S** (λιθώδης). Ο Βορέας περιστρέφεται γύρω από τον εαυτό του μία φορά κάθε 3 ώρες και 29 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βορεας
1917 Κούγιο

μικρογραφία|3D μοντέλο του αστεροειδούς 1917 Κούγιο
Ο **Κούγιο (Cuyo)** είναι ένας αστεροειδής της Οικογένειας Αμόρ με απόλυτο μέγεθος (όπως ορίζεται για το Ηλιακό Σύστημα) 14,212. Ανακαλύφθηκε το 1968 από τον Αργεντινό αστρονόμο Κάρλος Ούλρικο Θέσκο και τον Αμερικανό αστρονόμο Α. Σάμουελ, που παρατηρούσαν από το Ελ Λεονθίτο της Αργεντινής, και πήρε το όνομά του προς τιμή του Πανεπιστημίου του Κούγιο.

## Φυσικά χαρακτηριστικά
Η μέση διάμετρος του Κούγιο εκτιμάται σε 5,2 ως 5,7 χιλιόμετρα περίπου. Ο φασματικός τύπος του είναι **SI** (λιθώδης). Ο Κούγιο περιστρέφεται γύρω από τον εαυτό του μία φορά κάθε 2 ώρες και 41 λεπτά, μία αρκετά γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κουγιο
1918 Αιγκυγιόν

Ο **Αιγκυγιόν (Aiguillon)** είναι ένας αστεροειδής που περιφέρεται κυρίως στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,6. Ανακαλύφθηκε το 1968 από τον Γάλλο αστρονόμο Γκι Σουλιέ, που παρατηρούσε από το Μπορντώ, και πήρε το όνομά του από τη ομώνυμη γαλλική κωμόπολη, γένετειρα του Σουλιέ. Ο Αιγκυγιόν ήταν ο δεύτερος από τους δύο αστεροειδείς που ανεκάλυψε συνολικά ο συγκεκριμένος αστρονόμος.

## Φυσικά χαρακτηριστικά
Τα φυσικά χαρακτηριστικά του Αιγκυγιόν είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αιγκυγιον
1919 Κλέμενς

Ο **Κλέμενς (Clemence)** είναι ένας αστεροειδής που περιφέρεται κοντά στα εσώτατα όρια της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,45. Ανακαλύφθηκε στις 16 Σεπτεμβρίου 1971 από τον Αμερικανό αστρονόμο Τζ. Γκίμπσον και τον Αργεντινό αστρονόμο Κάρλος Ούλρικο Θέσκο, που παρατηρούσαν από το Ελ Λεονθίτο της Αργεντινής, και πήρε το όνομά του προς τιμή του Αμερικανού αστρονόμου Τζέραλντ Μ. Κλέμενς (*Gerald Maurice Clemence*, 1908-1974). Η αρχική προσωρινή ονομασία του αστεροειδούς ήταν  **1971 SA** και η τελική του ονομασία δημοσιεύθηκε από το Minor Planet Center / MPC (Κέντρο Ελασσόνων Πλανητών) στις 20 Φεβρουαρίου 1976 (M.P.C. 3937).

Ανήκει στην Οικογένεια αστεροειδών της Ουγγαρίας. Κοντά στο περιήλιο της τροχιάς του, ο Κλέμενς εξέρχεται από τα εσώτατα όρια της Κύριας Ζώνης και πλησιάζει την τροχιά του πλανήτη Άρη. Ο Κλέμενς είναι ένας από τους ελάχιστους αστεροειδείς της Κύριας Ζώνης που περιφέρεται γύρω από τον Ήλιο σε λιγότερες από χίλιες γήινες ημέρες, καθώς χρειάζεται 984,0 ημέρες.

## Φυσικά χαρακτηριστικά
Ο φασματικός τύπος του Κλέμενς είναι **X**. Ο Κλέμενς περιστρέφεται γύρω από τον εαυτό του μία φορά κάθε 50 έως 85 ώρες, μια πολύ αργή περιστροφή για αστεροειδή.

## Αναφορές


## Εξωτερικοί σύνδεσμοι
* Τροχιά από το JPL (Java) / Εφημερίδα.
*  
* Lightcurve plot of 1919 Clemence, Palmer Divide Observatory, *Brian D. Warner* (2005).
* Asteroid Lightcurve Database (LCDB), query form (info )
* Dictionary of Minor Planet Names, Google books.
* Asteroids and comets rotation curves, CdR – Observatoire de Genève, Raoul Behrend.
* Discovery Circumstances: Numbered Minor Planets (1)-(5000) – Minor Planet Center (Κέντρο Ελασσόνων Πλανητών).

Κλεμενς
Κλεμενς
1915 Κετζαλκόατλ

μικρογραφία|Η τροχιά του αστεροειδούς 1915 Κετζαλκόατλ
Ο **Κετζαλκόατλ ([[ισπανική γλώσσα|ισπ.]] Quetzalcóatl)** είναι ένας μικρός αστεροειδής της Οικογένειας Αμόρ με απόλυτο μέγεθος (όπως ορίζεται για το Ηλιακό Σύστημα) 17,392. Ανακαλύφθηκε το 1953 από τον Αμερικανό αστρονόμο Άλμπερτ Τζωρτζ Γουίλσον, που παρατηρούσε από το Αστεροσκοπείο του Πάλομαρ, και πήρε το όνομα του από τον ομώνυμο θεό των Αζτέκων.

## Φυσικά χαρακτηριστικά
Η μέση διάμετρος του Κετζαλκόατλ εκτιμάται σε 400 μέτρα περίπου. Ο φασματικός τύπος του είναι **SMU** (κατά Tholen), ενώ το γεωμετρικό άλβεδό του είναι 0,21. Ο Κετζαλκόατλ περιστρέφεται γύρω από τον εαυτό του μία φορά κάθε 3,5 ως 6,5 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κετζαλκοατλ
1921 Πάλα

Ο **Πάλα (Pala)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 14,3. Ανακαλύφθηκε το 1973 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, και πήρε το όνομα του από την ομώνυμη φυλή Ινδιάνων που ζούσε στους πρόποδες του όρους Πάλομαρ.

Εξαιτίας της πολύ μεγάλης εκκεντρότητας της τροχιάς του, ο Πάλα διασχίζει σε κάθε περιφορά του ολόκληρο το πλάτος της Κύριας Ζώνης Αστεροειδών, εξερχόμενος μάλιστα του εξωτερικού της (κοντά στο αφήλιο) ορίου, προσεγγίζοντας την τροχιά του πλανήτη Δία.

## Φυσικά χαρακτηριστικά
Τα φυσικά χαρακτηριστικά του Πάλα είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Παλα
1922 Ζουλού

Ο **Ζουλού (Zulu)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1949 από τον Νοτιοαφρικανό αγγλικής καταγωγής αστρονόμο Έρνεστ Λέοναρντ Τζόνσον, που παρατηρούσε από το Γιοχάνεσμπουργκ, και πήρε το όνομά του από το ομώνυμο ιθαγενές έθνος της Νότιας Αφρικής.

Εξαιτίας της πολύ μεγάλης εκκεντρότητας της τροχιάς του, ο Ζουλού διασχίζει σε κάθε περιφορά του ολόκληρο το πλάτος της Κύριας Ζώνης Αστεροειδών, περνώντας από επάνω και κάτω εξαιτίας της μεγάλης κλίσεως της τροχιάς.

## Φυσικά χαρακτηριστικά
Τα φυσικά χαρακτηριστικά του Ζουλού είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ζουλου
1923 Όσιρις

Ο **Όσιρις (Osiris)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,574. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομα του από τον ομώνυμο θεό των αρχαίων Αιγυπτίων.

* Ο 1923 Όσιρις δεν πρέπει να συγχέεται με τον εξωηλιακό πλανήτη HD 209458 b , που έχει την ανεπίσημη ονομασία Όσιρις.

## Φυσικά χαρακτηριστικά
Η μέση διάμετρος του Όσιρι εκτιμάται σε 13,11 χιλιόμετρα. Ο φασματικός τύπος του είναι **C** (ανθρακούχος), ενώ το γεωμετρικό άλβεδό του είναι 0,0591.

## Εξωτερικοί σύνδεσμοι
* Τροχιά από το JPL (Java) / Εφημερίδα

Οσιρις
1925 Φράνκλιν-Άνταμς

μικρογραφία|3D μοντέλο του αστεροειδούς 1925 Φράνκλιν-Άνταμς
Ο **Φράνκλιν-Άνταμς (Franklin-Adams)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,03. Ανακαλύφθηκε το 1934 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ, και πήρε το όνομά του προς τιμή του Βρετανού ερασιτέχνη αστρονόμου Τζων Φράνκλιν-Άνταμς (1843-1912).

## Φυσικά χαρακτηριστικά
Η μέση διάμετρος του Φράνκλιν-Άνταμς εκτιμάται σε 13 χιλιόμετρα περίπου. Ο Φράνκλιν-Άνταμς περιστρέφεται γύρω από τον εαυτό του μία φορά κάθε 2,5 ως 4 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φρανκλιν-Ανταμς
Δημαράς

Το ελληνικό επώνυμο **Δημαράς** μπορεί να αναφέρεται σε κάποιο από τα εξής πρόσωπα:

* Αλέξης Δημαράς (1932-2012), εκπαιδευτικός, πανεπιστημιακός και ιστορικός της εκπαίδευσης
* Αναγνώστης Δημαράς, ναυμάχος στην Επανάσταση του 1821
* Γιάννης Ν. Δημαράς (γενν. 1944), αθλητής, δημοσιογράφος και πολιτικός
* Γιάννης Δημαράς (γενν. 1946), δήμαρχος Πατρέων
* Γιώργος Δημαράς (γενν. 1946), υφυπουργός Περιβάλλοντος
* Δημήτριος Δημαράς (1869-1926), υποστράτηγος
* Κωνσταντίνος Δημαράς (1904-1992), φιλόλογος, κριτικός και ιστορικός της νεοελληνικής λογοτεχνίας
* Λάζαρος Δημαράς, ναυμάχος το 1821
* Νικόλαος Δημαράς (1856-1904), νομικός, καθηγητής του Πανεπιστημίου Αθηνών

Επίσης:

* Στο μικρό χωριό Δημαράς του νομού Καβάλας

Κατηγορία:Ελληνικά επώνυμα
Τζέιμς Κλέιμπορν (νεότερος)

Ο **Τζέιμς Κλέιμπορν, ο νεότερος** είναι ένας Δημοκρατικός, μέλος της Γερουσίας του Ιλινόι, εκπροσωπώντας την 57 Περιφέρεια από το 1995.

Ο Κλέιμπορν ο νεότερος. υπηρέτησε ως delegate στο Δημοκρατικό Εθνικό Συνέδριο 2012.

Ο Κλέιμπορν και η σύζυγός του Στάσι ζουν στο Μπελβίλ και έχουν τέσσερα παιδιά. Έλαβε το JD του από το University of Miami και το BA του στις Πολιτικές Επιστήμες από το Tennessee State University.

## Αναφορές


## Εξωτερικοί σύνδεσμοι
*Illinois General Assembly - Senator James F. Clayborne Jr. (D) 57th District *official Illinois Senate website*
**Bills Committees
*Profile at Illinois State Senate Democrats

Κατηγορία:Πολιτικοί των ΗΠΑ
Κατηγορία:Γερουσιαστές των ΗΠΑ
Κατηγορία:Ιλινόι
Subaru Lucra

Το **Subaru Lucra** είναι πολυμορφικό αυτοκίνητο πόλης, που παράγεται από την ιαπωνική αυτοκινητοβιομηχανία Subaru (μέλος του ομίλου **Subaru Corporation**) από τον Απρίλιο του 2010 και διατίθεται αποκλειστικά στην Ιαπωνία, άρα κατά συνέπεια κατασκευάζεται μόνο σε δεξιοτίμονη έκδοση.

## Εμπορική τοποθέτηση

Το Lucra ανήκει σε μια ειδική κατηγορία των ιαπωνικών αυτοκινήτων, που ονομάζεται microcars, γνωστή επίσης και ως **Kei cars** ή **Κ-cars**. Πρόκειται για αυτοκίνητα πόλης με πολύ περιορισμένες διαστάσεις και κυβισμό κινητήρα, που προορίζονται αυστηρά και μόνο για αστικές μετακινήσεις, αλλά επωφελούνται από τις φορολογικές ελαφρύνσεις και την νομοθεσία, που τους επιτρέπει ανεμπόδιστη κυκλοφορία στα μεγάλα αστικά κέντρα.

## Συγγενικά μοντέλα
300px|thumb|left|Subaru Lucra Custom R-Limited.

Στα πλαίσια της συνεργασίας της Subaru με την Toyota και την Daihatsu, που ανακοινώθηκε επίσημα στις 3 Οκτωβρίου 2008, το μοντέλο βασίστηκε σε μια ήδη υπάρχουσα πλατφόρμα. Ως αποτέλεσμα, το Lucra, που κυκλοφόρησε στις 20 Απριλίου 2010, είναι ουσιαστικά μια παράλληλη έκδοση του Daihatsu Tanto Exe του 2009.

Υπάρχει και η έκδοση **Lucra Custom**, με βάση το Daihatsu Tanto Exe Custom. Διαθέτει μια εμφανώς πιο σπορ εμφάνιση, με ένα πιο επιθετικό μπροστινό μέρος, εσωτερικό με αρκετά μεταλλικά στοιχεία και μαύρο χρώμα, συν μια ποικιλία πιο σκούρων χρωμάτων του αμαξώματος.

## Κινητήρας και μετάδοση

Όλα τα Lucra εφοδιάζονται με έναν κινητήρα 658 cm³, λόγω των αυστηρών ορίων στον κυβισμό των Kei cars από την ιαπωνική νομοθεσία. Προσφέρεται σε δύο διαφορετικές αποδόσεις ισχύος, ανάλογα με την ύπαρξη ή μη turbo:

* 658 cm³ 3-κύλινδρος σε σειρά, ισχύος 54 hp.
* 658 cm³ 3-κύλινδρος σε σειρά με turbo, ισχύος 64 hp.

Και οι δύο, συνδυάζονται με ένα κιβώτιο συνεχώς μεταβαλλόμενης σχέσης CVT.

## Παραπομπές


## Εξωτερικοί σύνδεσμοι

* Επίσημος ιστότοπος του Subaru Lucra (στα ιαπωνικά)

Lucra
Κατηγορία:Αυτοκίνητα πόλης
Σιωπηλός Μάρτυς

[μικρογραφία|260x260εσ|[Τζέιμς Στιούαρτ και Γκρέις Κέλι σε σκηνή της ταινίας]]
Το ***Σιωπηλός μάρτυς*** (αγγλ.: *Rear Window*) είναι Αμερικανικό ψυχολογικό θρίλερ του 1954, σε σκηνοθεσία Άλφρεντ Χίτσκοκ και σενάριο του Τζον Μάικλ Χέιζ, βασισμένο σε διήγημα του 1942 του Κόρνελ Γούλριτς με τίτλο *It Had to Be Murder*.  Πρωταγωνιστούν οι Τζέιμς Στιούαρτ, Γκρέις Κέλι, Θέλμα Ρίτερ, Ρέιμοντ Μπαρ και ο Γουέντελ Κόρεϊ. 

Η ταινία, που έχει χαρακτηριστεί ως μια από τις καλύτερες του Χίτσκοκ από πολλούς κινηματογραφόφιλους, προτάθηκε για τέσσερα βραβεία Όσκαρ. Το 1997 το *Σιωπηλός μάρτυς* έλαβε την 42η θέση ως μιά από τις καλύτερες ταινίες όλων των εποχών από το Αμερικανικό Ινστιτούτο Κινηματογράφου, ενώ την ίδια χρονιά η ταινία χαρακτηρίστηκε από τη Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.

## Υπόθεση
Όταν ο φώτορεπορτερ Τζει Μπι *Τζεφ* Τζέφρις (Τζέιμς Στιούαρτ) σπάει το πόδι του, αναγκάζεται να μείνει σπίτι του καθηλωμένος σε μια πολυθρόνα μέχρι να γίνει καλά. Έτσι περνάει τις μέρες του παρακολουθώντας από το παράθυρό του με τα κιάλια τις ζωές και τις συνήθειες των γειτόνων του. Κάποια στιγμή όμως του δίνεται η εντύπωση ότι ο Λαρς Θόργουολντ (Ρέιμοντ Μπερ), ένας άνδρας που μένει στην απέναντι ακριβώς πολυκατοικία, έχει σκοτώσει τη σύζυγό του. Δεν έχει όμως αποδείξεις και κανείς δεν τον πιστεύει. Τότε ζητάει από την αρραβωνιαστικιά του Λίζα Φρίμοντ (Γκρέις Κέλι) και από τη νοσοκόμα του Στέλλα (Θέλμα Ρίτερ) να τον βοηθήσουν να εξιχνιάσει το μυστήριο της χαμένης συζύγου του Θόρνγουολντ. Οι δυο γυναίκες καταστρώνουν λοιπόν ένα σχέδιο για να πιάσουν τον ύποπτο άνδρα στα πράσα. Το σχέδιο αυτό όμως μπορεί να βάλει σε κίνδυνο τις ζωές όλων.

## Βραβεύσεις
Η ταινία του Χίτσκοκ κέρδισε τους κριτικούς και προτάθηκε για 4 όσκαρ, χωρίς όμως να κερδίσει κάποιο. Ο Άλφρεντ Χίτσκοκ που ήταν υποψήφιος για τέταρτη φορά για Όσκαρ Σκηνοθεσίας έχασε το αγαλματίδιο από τον Ηλία Καζάν, ο οποίος κρίθηκε νικητής για την ταινία *[[Το λιμάνι της αγωνίας]] (On the Waterfront, 1954)*. Η Γκρέις Κέλι, που εκείνη τη χρονιά είχε συμμετάσχει σε άλλη μια ταινία του μετρ της αγωνίας, στο *[[Τηλεφωνήσατε Ασφάλεια Αμέσου Δράσεως|Τηλεφωνήσατε ασφάλεια αμέσου δράσεως]] (Dial M For Murder)* δεν προτιμήθηκε από την ακαδημία για καμιά από τις δυο αυτές της ερμηνείες, αλλά για την ερμηνεία της στην ταινία *[[Η χωριατοπούλα]] (The Country Girl)* της ίδιας χρονιάς, η οποία της χάρισε τελικά το Όσκαρ Α' Γυναικείου Ρόλου. 


Βραβεία Ακαδημίας Κινηματογράφου (Όσκαρ)

**Υποψηφιότητα:**
*Σκηνοθεσίας - Άλφρεντ Χίτσκοκ
*Διασκευής Σεναρίου - Τζον Μάικλ Χέιζ
*Έγχρωμης Φωτογραφίας - Ρόμπερτ Μπερκς
*Ήχου - Λόρεν Λ. Ράιντερ

## Παραπομπές


## Εξωτερικοί σύνδεσμοι

*

Κατηγορία:Αμερικανικές ταινίες της δεκαετίας 1950
Κατηγορία:Ταινίες παραγωγής Paramount Pictures
Κατηγορία:Ταινίες του 1954
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Αμερικανικές ψυχολογικές θρίλερ ταινίες
Κατηγορία:Αγγλόφωνες ταινίες
Κατηγορία:Αμερικανικές θρίλερ ταινίες μυστηρίου
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής